กสทช.ขู่ฟอดฟอด ทรูมูฟเอช ไม่เยียวยาผู้ใช้ปรับ 2 หมื่นบาท
นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า กรณีข้อมูลบัตรประชาชนผู้ใช้บริการทรูมูฟเอช 11,400 ราย รั่วไหล กสทช.ได้ทำหนังสือถึงบริษัท เรียล มูฟ จำกัด ให้ปฏิบัติตามประกาศ กทช.เรื่องมาตรการคุ้มครองสิทธิของผู้ใช้บริการโทรคมนาคมเกี่ยวกับข้อมูลส่วนบุคคล สิทธิในความเป็นส่วนตัว และเสรีภาพในการสื่อสารถึงกันโดยทางโทรคมนาคมอย่างเข้มงวด และให้รายงานกลับมาภายใน 7 วัน และให้รายงานความคืบหน้าการดำเนินการตามคำสั่งนี้ทุก 15 วัน ซึ่งสิ่งที่เรียล มูฟต้องทำมีอาทิ จัดให้มีมาตรการป้องกันและรักษาความมั่นคงปลอดภัยของข้อมูลส่วนบุคคลทั้งด้านเทคนิคและการจัดการภายในองค์กรในรูปแบบที่เหมาะสมกับบริการโทรศัพท์เคลื่อนที่ โดยต้องปรับระดับรักษาความปลอดภัยให้เหมาะสมกับความเสี่ยงที่เกิดขึ้นตามการพัฒนาทางเทคโนโลยี ฯลฯ และต้องรับผิดชอบเยียวยาความเสียหายที่เกิดขึ้นต่อผู้ใช้บริการที่ได้รับผลกระทบ ทั้งความเสียหายที่เกิดขึ้นในทางแพ่งและทางอาญา,หากเรียล มูฟ ไม่ดำเนินการ กสทช.จะใช้มาตรการบังคับคือ กำหนดค่าปรับทางปกครองตามกฎหมายไม่ต่ำกว่า 20,000 บาทต่อวัน และ กสทช.ได้ส่งหนังสือถึงผู้ให้บริการโทรคมนาคมรายอื่นๆให้มีมาตรการป้องกันรักษาความมั่นคงปลอดภัยของข้อมูลส่วนบุคคล ทั้งด้านเทคนิคและการจัดการภายในองค์กรในรูปแบบที่เหมาะสม.
นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า กรณีข้อมูลบัตรประชาชนผู้ใช้บริการทรูมูฟเอช 11,400 ราย
ฐากร ตัณฑสิทธิ์,ข้อมูลบัตรประชาชน,ทรูมูฟเอช,กสทช.,ค่าปรับ